**210517**

**Болашақ туралы**

***«Саул філістірлердің қостарын көргенде шошып, жүрегі қатты дірілдеп кетіп, Жаратқан Иеден ақыл сұрады. Бірақ Жаратқан Ие оған жауап бермеді. Сонда Саул нөкерлеріне: «Маған аруақ шақыратын бір сәуегей әйелді табыңдар! Мен оған барып, ақыл сұрап көрейін,» — деп бұйырды.»***

***(Патшалықтар 1-ж. 28:5-7)***

Бір күні, Джанет Арагон, телефонға жауап бергенде, қоңырау шалушы «Менің болашағым жайлы айтып бере аласыз ба?» - деп сұрады. Ол біреу онымен қалжындасып жатыр деп ойлады. Өйткені ол мәсіхшілік ұйымы болып табылатын Миссионерлік Кәсіпорындардың хатшысы болды және оның хрусталь шарлармен немесе таро карталарымен тәжірибесі болған жоқ. Бірақ қоңырау шалушы қалжындап тұрған жоқ еді. Сол кезде Джанет: «Менің телефон нөмірімді қайдан алдыңыз?» - деп сұрады.

Оның нөмірі бір газеттің бетінде жазулы еді: «Испан карталарын оқу... махаббат, ақша және болашақ туралы барлық сұрақтарға жауап беремін...» деген жарнама болыпты. Содан кейін ол телефон нөмірін оқып берді. Мәтін теруші қателік жіберіп, көріпкелдің телефон нөмірінің орнына Джанеттің нөмірін жазып жіберіпті.

Джанет мұндай тосын сыйдан кейін біраз есін жиып, содан соң сол кісіге, болашақ туралы сұрақтарға жауап бере алатын Киелі кітап деп аталатын кітап бар екенін түсіндірді. Ол қоңырау шалушыға Иса Мәсіхтің біздің болашағымызды өзгерту үшін, мәңгілікке қайда баратынымыз туралы сұрақтарды алып тастау үшін жерге келгенін айтып берді.

«Мен сіздің Құдайыңызды білгім келеді!» - деп қоңырау шалушы дауыстап жіберді, сенсеңіз де сенбеңіз де, сенсацияға негізделген таблоидтық газет адамның Иса Мәсіхке келуінің құралы болды.

Шындығында, адамдар көптеген нәрселерді білгілері келеді. «Менің жігітім маған үйленеді ме? Менің бизнесім сәтті бола ма? Мен балалы боламын ба? Мен қайтыс болғанға дейін менің ақшам жете ме? Мен махаббат пен некеде жетістікке жете аламын ба? Мен емтихандарымды жақсы бағаға тапсырамын ба?» - деген сияқты сұрақтар адамдар үшін маңызды.

Бір мәсіхші тобы Манила газетінде «Болашағыңызды білгіңіз келе ме?» деген жарнама жібергенде, 10.000-нан астам адам бұл жарнамаға жауап берді.